Põnglane on viimasel ajal omaette üht viisijuppi ümisenud ja sõnu sinna juurde. Hommikul, kui lasteaeda minekule sättisime, toppisin talle parasjagu botaseid jalga, kui jälle: "Hei-hei, Pege-Jaan(?!), hakkame nüüd mängima...", lisaks veel natuke näpuotsaga arusaadavaid ja ka tõlkimatuid sõnu. Olen ikka uurinud, et kas tõesti Pege-Jaan ja kus sa selle laulu õppisid? Jah, Pege-Jaan ja lasteaias üks tüdruk pidavat seda laulma. No hea küll, ju neil seal aias siis  on selline Pege-Jaan ja eks meil neid Jaaniga laule ole ju rohkemgi... aga no näed, ei andnud mulle see täna hommikul rahu, nii kummitas... Kuni viimaks plahvatas - põngerjad! :) Armas google avitas ja tegu peaks olema siis Tweenie-põngerjate tunnusmusaga. See on see "telefoni mäng", keegi kuulis, sõnad-viis jäi meelde, ikka tuleb aeg-ajalt laulu tahtmine peale, kuuleb teine, ei häälda veel kõiki sõnu korralikult ja nii see "pall" veerema läheb...  No nii või teisiti, sain need sõnad nüüd kätte ja  katsun need ka lapsele korralikult selgeks teha :). Veel parem oleks muidugi, kui saaks koos muusikaga (eesti keelsete sõnadega), kuid praeguse kiire guugeldamisega ei leidnud küll midagi :(.